open-index/open-wikipedia-markdown huggingface dataset:
Dumbledoreova armija

**Dumbledoreova Armija** (D.A.) je imaginarna organizacija osnovana u Harry Potteru i Redu feniksa, petoj knjizi iz serije Harry Potter autorice J. K. Rowling.

Dolores Umbridge, profesorica Odbrane od mračnih sila, odlučila podučavati samo teoriju zbog svog šefa, Corneliusa Fudgea, koji se bojao da Albus Dumbledore pokušava sastaviti vojsku od svojih učenika kako bi svrgnuo čarobnjačku vladu. Taj njen potez nije bio popularan među učenicima, a posebno među onima sa pete godine koji su te godine polagali ČAS-ove koji uključuju i praktični dio ispita. To je ponukalo Hermione Granger da predloži osnivanje grupe u kojoj bi Harry Potter (koji je skupio podosta znanja o tom predmetu) podučavao sve one koji su zainteresirani za praktičnu primjenu Odbrane od mračnih sila. 

Hermione i Ron su uspjeli naći "nekoliko" zainteresiranih ljudi (njih dvadeset petero) koji su se sastali s Harryem, Ronom i Hermionom u Hogsmeadeu, u Veprovoj glavi, kako bi razgovarali o osnivanju grupe. Umbridgeova je saznala za osnivanje grupe i zabranila sve učenička udruženja i organizacije koje ona nije odobrila. Novoosnovana grupa je zato djelovala tajno sa sjedištem u Sobi potrebe gdje su se sastajali jednom sedmično nekoliko mjeseci. Komunicirali su pomoću magičnih zlatnih kovanica (lažnih galeona) koje je napravila Hermiona.

Na kraju je prijateljica Cho Chang, Marietta Edgecombe, izdala grupu ispričavši sve Umbridgeovoj što je rezultiralo pojavom prišteva na njenom licu kojisu ispisali riječ "cinkarošica" na njenom licu zato što je Hermione Granger začarala pegrament na koji su se svi iz grupe potpisali na prvom sastanku. Kako bi spriječio da Harryja izbace iz škole Dumbledore je uz pomoć Kingsleya Shacklebolta uspio sebi smjestiti za osnivanje grupe. Nakon "priznanja" je uspio bez problema pobjeći uprkos dvojici aurora, Ministru magije i Dolores Umbridge.

Iako su se članovi D.A. nakon toga prestali sastajati, članovi su naučili mnogo toga, čak i po standardima Ministarstva magije.

## Članovi D.A. 
* Hannah Abbott
* Lavender Brown
* Katie Bell
* Susan Bones
* Terry Boot
* Cho Chang
* Michael Corner
* Colin Creevey
* Dennis Creevey
* Marietta Edgecombe
* Justin Finch-Fletchley
* Seamus Finnigan 
* Anthony Goldstein
* Hermione Granger
* Angelina Johnson
* Lee Jordan
* Neville Longbottom
* Luna Lovegood
* Ernie Macmillan
* Padma Patil
* Parvati Patil
* **Harry Potter** (vođa)
* Zacharias Smith
* Alicia Spinnet
* Dean Thomas
* Ginny Weasley 
* Fred Weasley 
* George Weasley 
* Ron Weasley

Kategorija:Harry Potter
Little Hangleton

**Little Hangleton**, Engleska, je fiktivni gradić opisan u seriji romana o Harry Potteru. Bio je dom Voldemortovih predaka.

Voldemortova majka Meropa Gaunt, ujak Morfin Gaunt i djed Marvolo Gaunt su živjeli u staroj kući u blizini sela Little Hangletona. Tom Riddle st. je živio u velikoj kući u selu sa svojim roditeljima, dok ih sve troje nije ubio Voldemort koji je ubistva 'smjestio' svom ujaku.

Lord Voldemort se vratio u kuću obitelji Riddle s Peterom Pettigrewom gdje je ubio Franka Brycea i pretvorio Tromagijski pokal u putoključ koji vodi do mjesnog groblja. Planirao je ubiti Harry Pottera kako bi vratio svoje tijelo. Tokom procesa u kojem je Voldemort dobio tijelo, Peter Pettigrew je na groblju ubio Cedrica Diggoryja. Kuća obitelji Gaunt je bila jedno od mjesta na kojima je Voldemort sakrio svoje horkrukse, a tamo je sakrio prsten s crnim kamenom koji je jednom pripadao Salazaru Slytherinu.

Osim kuća obitelji Riddle i Gaunt, u Little Hangletonu se nalazi i gostionica 'Obješeni čovjek' i jedna crkva. Najbliža je policijska stanica u Great Hangletonu koji je udaljen oko 6 milja (9 kilometara).

Little Hangleton se vjerovatno nalazi negdje u Yorkshireu zato što je udaljen otprilike 200 milja (30 kilometara) od Little Whinginga.

Kategorija:Mjesta u djelima o Harryju Potteru
Little Whinging

**Little Whinging**, u Surreyju u Engleskoj je fiktivni grad južno od Londona, opisan u seriji romana o Harry Potteru. To je bio Harryjev jedini dom prvih 10 godina njegovog života gdje je živio s okrutnom tetom, tetkom i bratićem u Kalininom prilazu broj 4. 

Autorica, J. K. Rowling, je zamislila Little Whinging kao stereotip gradova u blizini Londona kako bi ga iskoristila kao kontrast jedinstvenoj i osobitoj školi vještičarenja i čarobnjaštva Hogwarts. Harry prezire Little Whinging zbog uspomena na način na koji su s njim tamo postupali, ali u Harry Potteru i Redu feniksa, Dumbledore mu otkriva da postoji razlog zašto se Harry tamo mora vratititi barem jednom godišnje.

Dom porodice Dursley je u cijenjenom i dosadnom susjedstvu gdje susjedi izbjegavaju i čudno gledaju Harryja zato što im je Vernon Dursley rekao da je dečko lud i da pohađa Popravni dom svetog Bruta za nepopravljive dječake (kako bi prikrio da Harry pohađa školu magije). Kuća na adresi Kalinin prilaz br. 4 je srednje veličine, udobna i predivno održavana (vrt je posebno dobro održavan), a Dursleyjevi su porodica iz srednje klase koji svim sredstvima pomažu svom sinu, a potpuno zanemaruju Harryja.

Kategorija:Mjesta u djelima o Harryju Potteru
Prelčev kraj

**Prelčev kraj** je imaginarno mjesto iz serije romana o Harry Potteru. Prvi se put spominje u šestoj knjizi, Harry Potter i Princ miješane krvi.

Prelčev kraj je ulica u kojoj se nalazi kuća Severusa Snapea. Kuća se nalazi  u zapuštenom dijelu grada, u blizini prljave rijeke i jedne predionice. U Snapeovom domu se nalazi mala dnevna soba s ugođajem "mračne samice tapeciranih zidova", većim dijelom prekrivenih knjigama. U dnevnoj se sobi nalaze i stara sofa, naslonjač i klimavi stolić koje obasjava svjetlost svijeća iz stropnih svjetiljki. Iz sobe dalje vode tajna vrata sakrivena u jednom od zidova prekrivenih knjigama. Kuća je veoma zapuštena zato što Snape veći dio godine provodi u Hogwartsu.

Kategorija:Mjesta u djelima o Harryju Potteru
Hogwarts Express

mini|desno|Hogwarts Express
**Hogwarts Express**, voz serijala o Harry Potteru koji stoji na kolodvoru King Cross, na peronu 9 i 3/4. Do voza mogu doći samo čarobnjaci, a ulaze u peron zabijajući se u zid. Voz izgleda kao i svaki drugi, samo što u njemu putuju čarobnjaci. 
Vozi prema sjeveru, prema Hogwartsu, drevnom dvorcu. Staje u Hogsmeadeu (selo blizu Hogwartsa).
U vozu poslužuju razne čudnovate slastice dopremljene ravno iz Medičarnice. Ne zna se ko upravlja vozom.

## King's Cross 
desno|mini|King`s Cross, željeznički kolodvor s kojeg kreće Hogwarts Express

King`s Cross je željeznički kolodvor s kojeg kreće Hogwarts Express. A peron s kojeg kreće Hogwarts Express je peron 9 i 3/4 do kojeg se dolazi prolazom kroz pregradu devetog i desetog perona. 

Kategorija:Hogwarts
Vrištava daščara

**Vrištava daščara** je zgrada iz romana o Harry Potteru koje je napisala J. K. Rowling. Ta se zgrada nalazi u Hogsmeadeu, jedinom potpuno čarobnjačkom selu u Velikoj Britaniji. Većina čarobnjaka misli da je Vrištava daščara puna duhova.

U Harry Potteru i zatočeniku Azkabana saznajemo da to nije tačno. Naime, Vrištava je daščara sagrađena (između 1970. i 1971.) kako bi se Remus Lupin mogao transformirati u vukodlaka tokom vremena punog mjeseca bez opasnosti da naudi nekom drugom. Do zgrade se može doći tunelom čiji se ulaz nalazi ispod Napadačke vrbe. Remusa je tokom punog mjeseca tamo krijumčarila školska medicinska sestra, Madame Pomfrey. Seljani su čuli buku koja je dopirala iz zgrade i zamijenili je za izrazito nasilne duhove. Ta je glasina, koju je ohrabrivao i direktor Hogwartsa, Albus Dumbledore, dovela do mišljenja da je Vrištava daščara mjesto s najviše duhova u cijeloj Velikoj Britaniji.

Na Remusovoj šestoj godini je Sirius Black namamio Severusa Snapea u Daščaru otkrivši mu kako tačno može otvoriti tunel koji vodi do zgrade. Snape, kojega su jako zanimala Remusova kratka nestajanja, je slijedio upute. Da nije bilo Jamesa Pottera Snape bi tada vjerovatno bio teško ozlijeđen ili čak mrtav.

U *Zatočeniku Azkabana* Vrištava Daščara je mjesto na koje Sirius Black odvuče Rona Weasleya i njegovog štakora Šugonju kako bi ubio Šugonju za kojeg se otkriva da je zapravo Peter Pettigrew, Siriusov bivši prijatelj koji je odao mjesto boravka Jamesa i Lily Potter Voldemortu za što je bio okrivljen Black. 

Vrištava daščara se nakon toga više ne spominje u knjigama, osim kao moguće sklonište za Dumbledoreovu Armiju o kojem razgovaraju Harry, Ron i Hermiona.

Kategorija:Mjesta u djelima o Harryju Potteru
Grimmauldov trg br.12

**Grimmauldov trg broj dvanaest** je adresa kuće u kojoj je sjedište Reda feniksa, tajne organizacije iz knjige Harry Potter i Red feniksa, britanske spisateljice J. K. Rowling. To je kuća roditelja Siriusa Blacka od kojih je on pobjegao. Kuća je prepuna predmeta usko povezanih s crnom magijom, a u njoj živi i ogorčeni kućni vilenjak Krecher koji ne podnosi "one prljave mutnjake" koji su se počeli motati po kući. Harry tu provodi ostatak praznika nakon napada dementora.

Kuća je zaštićena mnogobrojnim čarolijama. Npr. kuća je potpuno nevidljiva onima kojima Dumbledore lično nije rekao (ili napisao) adresu. Nadalje, ona je potpuno neunosiva, što znači da se ni na koji način ne može ucrtati ni na koji geografsku kartu.

Kategorija:Mjesta u djelima o Harryju Potteru
Gregory Goyle

**Gregory Goyle** (r. 1980.) je fiktivni lik iz serije romana o Harry Potteru. Prijatelj je Draca Malfoya kojeg uvijek slijedi uokolo i izvršava njegove naredbe. Čini se da nije previše inteligentan te da mu nedostaje talenta za magiju pa koristi samo svoju veličinu i snagu kako bi gnjavio ostale učenike ili prestrašio one koji su prijetnja Malfoyu. Malfoy je natuknuo da Goyle ne zna čitati.

Goyle se obično spominje zajedno s Vincentom Crabbeom koji je njegov prijatelj. Goyle je predstavljen kao manje inteligentni član dvojca. Jedva je prošao završne ispite na kraju prve godine, a na petoj godini nije znao odgovoriti Dolores Umbridge na jednostavno pitanje u vezi Hagridovih predavanja. Goyle je, kao i Crabbe, pao na ispitu iz Obrane od mračnih sila za Č.A.S. na svojoj petoj godini. Njegov je otac, Goyle stariji smrtonoša.

Goyle je započeo školovanje u školi vještičarenja i čarobnjaštva u Hogwartsu 1991. s Crabbeom i Malfoyem. U Harry Potteru i Redu feniksa pridružio se Inkvizitorskom odredu.

Na kraju Harry Pottera i Princa miješane krvi Crabbe i on se osjećaju prilično usamljeno zbog odlaska njihovog vođe i prijatelja Draca Malfoya prije kraja školske godine.
Hogwartsove ekipe u metloboju

Svaki od četiri doma u Hogwartsu ima svoju metlobojsku ekipu. Ovdje je spisak sadašnjih i bivših igrača.

### Gryffindori
#### Sadašnja ekipa (Harry Potter i Princ miješane krvi)
Lovci:
*Katie Bell (lovac,1991.-1997.)
*Demelza Robins (lovac,1996.-)
*Ginny Weasley (tragač,dvije utakmice 1995.-1996.,jedna 1996.-1997.;lovac 1996.-)

Golman:
*Ron Weasley (Golman,1995.-)

Goniči:
*Jimmy Peakes (gonič,1996.-)
*Ritchie Coote (gonič,1996.-)

Tragač:
*Harry Potter (tragač,1991.-1997.?;kapetan 1996.-1997.?)

#### Bivši igrači 
*Angelina Johnson (lovac,1990.-1996.;kapetanica 1995.-1996.)
*Andrew Kirke (gonič,1996.)
*Cormac McLaggen (golman,jedna utakmica 1997.)
*James Potter (lovac, 1972.-1978.)
*Jack Sloper (gonič,1996.)
*Alicia Spinnet (lovac,1990.-1996.)
*Oliver Wood (golman,1990.-1994.;kapetan,1990.-1994.)
*Charlie Weasley (tragač,1985.-1988.;kapetan,?-1988.)
*Fred Weasley (gonič,1990.-1996.)
*George Weasley (gonič,1990.-1996.)
*Dean Thomas (lovac,rezerva za Katie Bell i Ginny Weasley,1997.)

### Slytherini
#### Sadašnja ekipa (poznati članovi)
Lovci:
*Urquhart (lovac;kapetan 1996.-)
*Vaisey (lovac)

Goniči:
*Gregory Goyle (gonič,1995.-)
*Vincent Crabbe (gonič,1995.-)

Tragač:
*Draco Malfoy (tragač,1992.-1997.)

Ostali članovi ekipe(neodređeni status):
*Adrian Pucey (lovac,1991.?-1995.?)
*Adrian Bletchley (golman)

#### Bivši igrači 
*Marcus Flint (lovac,1987.-1994.;kapetan,1991.?-1994.)
*Montague (lovac,?-1996.;kapetan,1995.-1996.)
*C. Warrington (lovac,1992.?-?)
*Bole (gonič,?-1994.)
*Derrick (gonič,?-1994.)
*Harper (privremeni tragač,1996.)
*Terrence Higgs (tragač,?-1992.)

Tokom Harry Pottera i Odaje tajni Lucius Malfoy je finansirao Nimbuse 2001 za cijelu Slytherinsku ekipu i tako ubacio Draca u ekipu.

### Ravenclawi
*Cho Chang (tragač,1991.-1997.)
*Roger Davies (lovac, kapetan)
*Bradley (lovac)
*Chambers (lovac)

### Hufflepuffi
*Cedric Diggory (tragač,1984.-1994.;kapetan)
*Zacharias Smith (lovac)
*Summerby (tragač)
*Cadwallader (lovac)

### Komentatori 
*Lee Jordan (?-1997.)
*Zacharias Smith
*Luna Lovegood

Kategorija:Hogwarts
Druga nogometna liga Federacije Bosne i Hercegovine - Jug

**Druga nogometna liga Federacije Bosne i Hercegovine - Jug** je nogometno regionalno ligaško takmičenje trećeg stepena u Bosni i Hercegovini. Takmičenje obuhvata klubove iz Zapadnohercegovačkog, Hercegovačko-neretvanskog kantona i Livanjskog kantona. Organizator takmičenja je Nogometni savez Federacije Bosne i Hercegovine.

## Struktura 
Druga liga FBiH - Jug se sastoji od 13 klubova. Prvoplasirani tim na kraju sezone igra baraž za ulazak u viši rang takmičenja - Prvu ligu FBiH. Dvije posljednje ekipe na kraju sezone napuštaju drugu ligu, a mjenjaju ih prvoplasirani iz kantonalnih liga Zapadno-hercegovačkog i Hercegovačko-neretvanskog kantona.

## Klubovi u sezoni 2020/21.
## Prvaci
## Reference 
## Vanjski linkovi 
* Službena stranica
* Nogometni savez Hercegovačko-neretvanskog kantona 

Kategorija:Druga nogometna liga Federacije Bosne i Hercegovine
Sirius Black

**Sirius Black** (1960.) je imaginarni lik iz romana J. K. Rowling, animagus, sin Oriona i Walburge Black. U filmovima ga tumači Gary Oldman.

## Biografija 
Sirius Black (7. august 1959. - juli 1996.) prvi put je spomenut u romanu Harry Potter i Kamen mudraca kao čarobnjak koji je Hagridu posudilo leteći motor nedugo nakon što je Voldemort ubio Jamesa i Lily Potter. No njegovo prvo pojavljivanje bilo je u romanu Harry Potter i zatočenik Azkabana.

### Porodica i prijatelji 
Sirus je posljednja osoba koja je nosila prezime Black, drevne porodice čistokrvnih čarobnjaka i vještica. Poznati članovi porodice su Narcissa Black, koja se udala za Luciusa Malfoya i majka je Draca Malfoya; Andromeda Black, koja se udala za Teda Tonksa i majka je Nymphandore Tonks; Bellatrix Black, koja se udala za Rodolphusa Lestrangea i njegov brat Regulus Black za kojeg je Sirius tvrdio da je pokušao pobjeći od smrtonoša. Postoji mogućnost da je Regulus misteriozni R.A.B.

Sirusovi školski kolege bili su James Potter, Remus Lupin i Peter Pettigrew. Kad su Sirius, Remus i Peter saznali da je Remus vukodlak naučili su kako preuzeti oblik životinje, odnosno postali su animagusi. Sirius je bio veliki crni pas s nadimkom *Tihotap*.

Sa 16 godina Sirius bježi od kuće i počinje živjeti s Potterovima i tada je izbrisan s porodičnog stabla Blackovih.

Sirius je bio kum Jamesa Pottera na njegovom vjenčanju s Lily, a kasnije je postao i Harryjev krsni kum i skrbnik u slučaju da s Potterovim nešto dogodi.

### Zatočenik Azkabana 
Blackovi su simpatizirali Voldemorta i njegov naum da očisti svijet od svih čarobnjaka koji nisu čistokrvni. Siriusov brat, Regulus Black, bio je smrtonoša.

Nakon vjenčanja Lily i James izabrali su Siriusa za čuvara tajni, ali ih je on uvjerio da izaberu Petera Pettigrewa. Pettigrew ih je izdao i došao u svađu sa Siriusom što je uzrokovalo smrt 12 bezjaka i Pettigrewovu lažiranu smrt. Sirius je optužen kao ubica i izdajica. Svi su mislili da je kriv (pogotovo Barty Crouch) i poslali su ga u Azkaban bez suđenja.

### Red feniksa i smrt 
Sirius Black se u knjizi Harry Potter i Red feniksa nastanio u svoju porodičnu kuću u ulici Grimmauldov trg br.12, te je ponudio Dumbledoreu da to bude sjedište Reda feniksa. Budući da smrtonoše znaju da je on animagus, što je bilo njegovo najvažnije oružje, on je postao manje-više beskoristan za Red feniksa, što je njega frustriralo.

Sirius je cijelo vrijeme podržavao ideju osnivanje Dumbledoreove armije tvrdeći da je to dobar način učenja Odbrane od mračnih sila, iako je ustvari pravi razlog toga bila želja da Harryju priušti pustolovinu koja je njemu nedostajala.

Na kraju knjige se pridružuje ostalim članovima Reda feniksa i Dumbledoreove armije u borbi u Odjelu tajni u Ministarstvu magije gdje se bori protiv smrtonoša. Njegova rodica, Bellatrix Lastrange, s kojom se bori, ga pogodi čarolijom i on padne kroz kameni luk zastrt crnim velom u tzv. **Odaji smrti**, te umre.

## Porodično stablo Siriusa Blacka 
Black, Sirius
Vincent Crabbe

**Vincent Crabbe**, fiktivni lik iz romana o Harry Potteru književnice J. K. Rowling, je učenik u Hogwartsu i član doma Slytherina. Crabbea se, kao i Gregoryja Goylea, rijetko može vidjeti bez Draca Malfoya.

Crabbe je veoma zloban, ali i veoma glup zbog čega je malo više od "sljedbenika" Draca Malfoya. Hermiona je u Harry Potteru i Odaji tajni uspjela namamiti Crabbea i Goylea da pojedu tortu u kojoj je bio napitak za spavanje koji je Harryju i Ronu omogućio da uzmu njihove vlasi kose koje su im bile potrebne za pravljenje Višesokovnog napitka.
U Harry Potteru i Redu feniksa pridružio se Inkvizitorskom odredu. Crabbe je veoma sličan Dudleyju Dursleyju. Obojica imaju višak kilograma, nasilnici su, ali ujedno i glupi.

Čini se da Crabbe ne može samostalno donijeti odluku; uvijek mu Malfoy govori što da radi. Ipak, inteligentniji je od Goylea, a u Princu miješane krvi se prvi put suprotstavio Malfoyu. U istoj su se knjizi on i Goyle morali pomoću Višesokovnog napitka pretvoriti u djevojčice kako bi čuvali leđa Malfoyu.

Njegova i Goyleova osobnost ne odgovaraju uvijek 'tipičnom' profilu lukavog Slytherina, iako su i oni vjerovatno gladni moći ili se jednostavno ne uklapaju ni u jedan drugi dom kao u Slytherine.

Crabbeov otac, Crabbe stariji je smrtonoša.

Na kraju Harry Pottera i Princa miješane krvi on i Goyle se osjećaju prilično usamljeno zbog odlaska njihovog vođe i prijatelja Draca Malfoya prije kraja školske godine.

Crabbe, Vincent
Godricova dolina

**Godricova dolina** je fiktivno selo u romanima J. K. Rowling.

Bilo je to posljednje mjesto skrivanja Lilly i Jamesa Pottera prije nego ih je Lord Voldemort usmrtio 31. oktobra 1981. Tad je i Harry dobio svoj ožiljak u obliku munje. 

Neki čitaoci misle da je u Godricovoj dolini bila kuća Jamesovih roditelja ili jednog od osnivača Hogwartsa - Godrica Gryffindora. Također je moguće da je jedan od Voldemortovih horkruksa u Godricovoj dolini. Na kraju 6. knjige Harry kaže da će posjetiti grob i kuću svojih roditelja.

Prava lokacije je nepoznata ali moguće je da se Godricova dolina nalazi u Walesu (to čini Harry velškog porijekla). Ta mogućnost dolazi od toga što je Rubeus Hagrid rekao da je leteći s Harryem do Little Whinginga u Surreyu preletio preko Bristola, graničnog grada između Walesa i Engleske. 

Još jedan slavni stanovnik Godricove doline je bio Bowman Wright, izumitelj zlatne zvrčke.

Kategorija:Mjesta u djelima o Harryju Potteru
Lily Potter

**Lily Potter** (rođena Evans oko 1960.) je fiktivni lik iz serije romana o Harry Potteru spisateljice J. K. Rowling. Ona je Harryjeva pokojna majka. Imala blistavo zelene oči i gustu tamno crvenu kosu do ramena. Profesor Slughorn je rekao da je imala urođeni talent za Čarobne napitke te da je bila veoma hrabra, zabavna i šarmantna. Bila je i član Slugovog kluba kojeg je vodio Slughorn i čiji su članovi bili obećavajući učenici. Lily je bila bezjačkog porijekla, a njena sestra Petunia je prezirala zato što je vještica i smatrala je "čudakinjom", vjerovatno zbog ljubomore na nju zato što su njeni roditelji *više* voljeli Lily.

Lily je na posljednjoj godini školovanja postala glavna prefektica. Tokom većeg dijela vremena provedenog u Hogwartsu Lily je Jamesa smatrala samo arogantnim nasilnikom. U Snapeovom sjećanju Harry je vidio kako je James napisao i uređivao Lilyine inicijale, a Sirius je primijetio da James nije mogao odoljeti tome da se pravi važan (i napravi budalu od sebe) kad god je Lily bila u blizini. Međutim, Lily je branila Snapea od Jamesa (barem dok je ovaj nije nazvao "mutnjakušom") kad je James bacio urok na njega. Nakon što je James na petoj godini pozvao na spoj rekla mu je da ne bi izašla s njim čak ni da mora birati između njega i orijaške lignje. Harry je tako dobio dojam da je Lily mrzila Jamesa, ali Sirius i Lupin su ga uvjerili da ona nije mrzila svog budućeg muža nego da su samo imali težak početak.

Nakon što je James sazrio i promijenio svoje ponašanje, Lily je tokom sedme godine počela hodati s njim te su se zaljubili i vjenčali, a Sirius je bio Jamesov kum na vjenčanju.

Petunia se sjeća da je upoznala "groznog dečka" koji je znao magiju, ali nije poznato da li je mislila na Jamesa. Lupin je rekao Harryju da su se njegovi roditelji zaljubili na sedmoj godini i da su se vjenčali ubrzo nakon završetka školovanja. Nije poznato koje su karijere izabrali nakon odlaska iz škole. Rowling je rekla da je "James naslijedio dosta novca pa mu nije trebao dobro plaćen posao."

Odmah poslije završetka školovanja se vjenčaje sa Jamesom Potterom, te 31. jula 1980. dobija sina Harryja. Kada je završila školovanje, pridružila se Redu feniksa, te prošla dodatne obuke kako bi postala auror. Dumbledore spominje da se tri puta suočila sa Lordom Voldemortom, te ostala živa.

1981. godine, znajući da ih Voldemort traži, ona se sa suprugom sakriva u kuću u Godricovoj dolini, te *imenuje* Petera Pettigrewa za svog Čuvara tajne. Iste godine, Peter ih izdaje Voldemortu i on im dolazi u posjetu. James mu se hrabro suprostavlja, ali ga Voldemort ubija. Nakon toga, Lily kako bi zaštitila Harryja, žrtvuje se i Voldemort je ubija. Kada je htio ubiti i Harryja, kletva Avada Kedavra se odbija od njega i pogodi samog Voldemorta. Zahvaljujući horkruksima, on jedva ostaje živ. Harry je ostao živ jer se njegova majka, Lily, žrtvovala za njega. To je bio glavni razlog zašto je Harry morao do 17-te godine života živjeti kod svoje tete, Petunije Dursley. Sve dok kuću u kojoj živi Lilyna krv, Harry naziva svojim domom, on je zaštićen od Lorda Voldemorta.

Potter, Lily
Porodica Weasley

**Weasleyevi** su imaginarna čarobnjačka porodica iz romana o Harry Potteru književnice J. K. Rowling. Ta je porodica važna za radnju romana, jednim dijelom i zato što je najmlađi sin u porodici, Ron, najbolji prijatelj glavnog junaka, Harry Pottera. Porodica broji sedmero djece koji su svi redom crvenokosi i lica prekrivenih pjegicama.

[mini|desno|250p|Porodica Weasley u [Egipat|Egiptu]]

Arthur i Molly Weasley imaju sedmero djece: (redom od najstarijeg do najmlađeg) Billa, Charlieja, Percya, blizance Freda i Georgea, Rona i Ginny. Ginny je prva djevojčica rođena u porodici Weasley u nekoliko generacija. Svi su Weasleyevi u Hogwartsu svrstani u Gryffindore. Bill i Percy su postali glavni prefekti, a prije toga su, kao i Charlie i Ron, bili prefekti.

Weasleyevi žive u kući poznatoj kao Jazbina. Njihov se dom nalazi u fiktivnom selu Ottery St. Catchpole u Devonu (UK). Kuća je veoma visoka - ima čak sedam spratova i izgleda kao da njeno raspadanje sprječava još samo magija. Unatoč tome što kuća izgleda kao da će se raspasti, Harryju je to najbolja kuća u kojoj je ikad bio.

Izgled njihovog doma prikazuje i finansijsko stanje Weasleyevih koji su siromašni po čarobnjačkim standardima. Gospodin Weasley pokazuje nevjerojatnu zainteresiranost za bezjake i sve što se uz njih veže, pa je čak rekao i da je njegov životni cilj saznati kako avioni ostaju u zraku. Gospodin Weasley je zbog svojeg hobija odlučio ostati u Uredu za zloupotrebu bezjačkih artefakata. Njegov posao mu je omogućavao da istražuje svoj hobi, ali zbog njegove male plaće i sedmero djece, Weasleyevi teško spajaju 'kraj s krajem'. U Harry Potteru i Princu miješane krvi gospodin Weasley je promaknut i postao je šef novoosnovanog Ureda za otkrivanje i zapljenu lažnih odbrambenih čarolija i zaštitnih predmeta.

Weasleyevi posjeduju jedinstven sat koji umjesto kazaljki koje pokazuju vrijeme ima po jednu kazaljku za svakog člana porodice koja pokazuje gdje se nalaze: na putu, na poslu, u školi, u zatvoru, itd. Kad Harry stigne u Jazbinu u Harry Potteru i Princu miješane krvi sve kazaljke, zbog početka Drugog rata, pokazuju na "smrtnu opasnost".

## Ostali članovi porodice 
**Gideon i Fabian Prewett** su bili braća Molly Weasley. Obojica su bila članovi prvog Reda feniksa. Uspjela su ih svladati i ubiti tek petorica smrtonoša, među njima i Antonin Dolohov, nešto prije kraja Prvog rata. Alastor Moody tvrdi da su se hrabro borili i da su umrli kao junaci. Antonin Dolohov je zbog njihovog ubistva završio u Azkabanu.

Čini se da se Molly zbog smrti svoje braće počela ponašati još više zaštitnički prema svojoj djeci, ali i prema Harryju.

## Porodično stablo porodice Weasley
Ginny Weasley

**Ginny Weasley** (rođena 11. augusta 1981.) je najmlađe dijete u porodici Weasley, te ujedno jedino žensko dijete rođeno u toj porodici u posljednjih nekoliko generacija. Kao i svi Weasleyjevi prepoznatljiva je po svojoj vatreno crvenoj kosi i pjegicama.

Dok je bila mlađa, bila je zaljubljena u Harry Pottera, te bi u njegovoj prisutnosti uvijek zanijemila i pocrvenila. Nesretna tako zbog neuzvraćene ljubavi, te zbog zadirkivanja njene braće ona se počinje povjeravati dnevniku koji je pronašla u svojoj rabljenoj zbirci iz preobrazbe, misleći da ga je neko tamo zaboravio, dok joj ga je tamo zapravo podmetnuo Lucius Malfoy. I što mu se ona više povjeravala to je više padala pod uticaj tog dnevnika koji je zapravo bio jedan od Voldemortovim horkruksa, i tako ju je na kraju 16-godišnji Tom Riddle tj. Voldemort na kraju potpuno opsjeo. Na njegov nagovor otvara Odaju tajni te pomoću baziliska napada učenike bezjačkog porijekla. Naposljetku je Voldemort iskorištava kao mamac za Harry Pottera, koji zajedno s Ronom i profesorom Lockhartom dolazi spasiti Ginny, i u tome na kraju uspijeva usput uništivši Riddleov dnevnik.

Nakon *Odaje tajni*, Ginny se još više zaljubljuje u Harryja pošto joj je on ipak spasio život. No zahvaljujući savjetu Hermione Granger, polako se počinje opuštati te izlaziti s drugim dečkima, te ju je tako Harry počeo gledati u sasvim drugom svijetlu i na posljetku se zaljubio u nju. Nažalost, nakon Dumbledoreove smrti prekida s njom bojeći se da bi je Voldemort ponovo mogao iskoristiti kako bi došao do njega, kao što je to već jednom učinio.

Na svojoj četvrtoj godini Ginny postaje dio Gryffindorskog metlobojskog tima kao tragač, pošto je Harryju Umbridgeica doživotno zabranila igranje metloboja, a u petoj godini postaje lovac. Sva njena braća su bila zapanjena njenim talentom za metloboj pošto joj oni nikad nisu dopuštali da igra s njim. No ona je, kao što kasnije saznaju, od svoje šeste godine provaljivala u šupu u kojoj su njena braća držala metle te letjela na njima.

Pametna je i inteligentna vještica, poznata po svom uroku bala šišmišica (kojim je uspjela impresionirati Slughorna) i zbog toga joj se niko ne usudi zamjeriti. Kao član Dumbledoreove armije učestvovala je u bitki u Odjelu Tajni zajedno sa Harryjem, Hermionom, Ronom, Nevilleom i Lunom, no srećom prošla je bez nekih težih ozljeda (slomljeni gležanj koji je Madam Pomfrey u tren oka izliječila).

Ginny je inače po naravi prilično temperamentna (te ponekad pomalo zastrašujuće podsjeća na gospođu Weasley) i pričljiva, pa je zbog takvog karaktera vrlo popularna u Hogwartsu. Snalažljiva je i hrabra, pravi Gryffindor. Život sa šestero starije braće naučio je da se izbori za sebe, što joj dobro dolazi u raznim situacijama. Slična je Fredu i Georgeu po daru za pravljenje nevolja, samo na nju niko nikad ne posumnja.

S braćom (a pogotovo Ronom) se uglavnom svađa jer oni na nju još gledaju kao da ima 5 godina (što nju beskrajno iritira) i smatraju da je premlada da bi imala dečka. Naposljetku ipak bude po njenom.

U filmu je glumi Bonnie Wright.

Weasley, Ginny
Arthur Weasley

**Arthur Weasley** (r. 6. februar o. 1940.) je fiktivni lik iz serije romana o Harry Potteru. On je glava porodice Weasley i u braku je s Molly Weasley s kojom ima sedmero djece: Billa, Charlieja, Percyja, Freda, Georgea, Rona i Ginny. Vjerovatno je sin Septimusa i Cedrelle (r. Black) Weasley. To ga čini potomkom bogate aristokratske porodice Black, ali njegova je majka razbaštinjena nakon što se udala u siromašnu čarobnjačku obitelj, koja je uz to smatrana i "krvnim izdajicama".

Arthur je opisan kao veoma visok i mršav, što su naslijedili i njegov drugi i šesti sin, Percy i Ron, dok je njegov prvi sin Bill naslijedio njegovu visinu, ali ne i građu tijela. Kao čovjek dobra srca nije najveći autoritet u obitelji; njegova supruga Molly je svakako veći autoritet od njega, a Ron se sjeća da je njegov otac samo jednom bio zaista ljutit - kad su Fred i George pokušali prevariti Rona i natjerati ga da s njima sklopi Neraskidivu zakletvu.

Arthur Weasley radi u Ministarstvu magije kao šef novoosnovanog ureda za Otkrivanje i zapljenu lažnih odbrambenih čarolija i zaštitnih predmeta. Opsjednut je učenjem o bezjačkim običajima i predmetima, i odlučan u nakani da sazna kako avioni ostaju u zraku, a ima i veliku kolekciju alata, baterija i sličnih bezjačkih predmeta. Neki su čarobnjaci na Arthura dugo gledali s predrasudama zbog njegove zanesenosti bezjačkom kulturom te su ga smatrali čudnim i profesionalno mu zamjerali što je pripomoglo siromaštvu njegove porodice. Međutim, njegovo mu je novo radno mjesto omogućilo da poboljša finansijski status svoje obitelji. Prije promaknuća je radio u Uredu za zloupotrebu bezjačkih artefekata.

Arthurov najmlađi sin Ron je jedan od najboljih prijatelja Harry Pottera. Harry i njegova druga najbolja prijateljica Hermiona Granger vole provoditi vrijeme s obitelji Weasley koja ih je prihvatila kao svoje (neslužbene) članove.

U Harry Potteru i Redu feniksa, gospodin Weasley je član Reda feniksa i tokom jedne od smjena u Ministarstvu magije napadne ga Voldemortova zmija Nagini, kojom upravlja sam Voldemort. Harry, koji je s Voldemortom mentalno povezan, ima viziju u kojoj vidi što se dogodilo gospodinu Weasleyju i upozorava osoblje Hogwartsa. Gospodin Weasley je spašen u zadnjem trenutku i morao se oporavljati u Bolnici svetog Munga za magične ozljede i bolesti.

## Ostalo 
*Porodica Weasley

## Reference 
## Vanjski linkovi 
Weasley, Arthur
Bill Weasley

**Bill Weasley** (rođen 29. novembra 1970.) je imaginarni lik iz serije romana o Harry Potteru. Najstariji je sin Arthura i Molly Weasley i brat Charlieja, Percyja, Freda, Georgea, Rona i Ginny.
Bill je pohađao Hogwarts od 1982. do 1989. Tokom školovanja je postao i prefekt i glavni prefekt, a kasnije je u Egiptu radio za banku Gringotts.

U Harry Potteru i Redu feniksa Bill se vratio u Veliku Britaniju kako bi radio za Red feniksa. Nakon godine poznanstva s Fleur Delacour i mnogo sati "privatne poduke" iz engleskog, Bill je zaprosio Fleur i ona je pristala udati se za njega. U *Harry Potteru i Princu miješane krvi*, prije početka nove školske godine Bill dovodi svoju zaručnicu kući kako bi je upoznao sa svojom obitelji.

Prije događaja u šestoj knjizi Bill je opisan kao zgodan mladić duge crvene kose svezane u rep i s jednom naušnicom u obliku velikog očnjaka. Harry je primijetio da bi se Bill odlično uklopio u neki rock koncert. Billov izgled baca njegovu majku Molly u očaj, iako nikome drugom njegov izgled ne smeta, a najviše se sviđa njegovoj mlađoj sestri Ginny. Bill se hrabro borio u bici u Hogwartsu, ali nije uspio proći neozlijeđen. Vukodlak Fenrir Greyback je osakatio Billovo lice i, iako je bio u ljudskom obličju, Bill bi mogao poprimiti neke osobine vukodlaka. Njegovi i Fleurini planovi za vjenčanje nisu se promijenili. Štoviše, Fleurina odlučnost da se uda za Billa unatoč njegovom osakaćenom licu donijela joj je poštovanje ostatka obitelji koje do tada nije imala.

## Ostalo 
*Porodica Weasley

## Reference 
## Vanjski linkovi 
* http://members.madasafish.com/~cj_whitehound/Fanfic/birthdates.htm

Weasley, Bill
Phineas Nigellus Black

**Phineas Nigellus Black** (1847.-1926.) poznatiji kao **Phineas Nigellus**, je fiktivni lik iz romana J. K. Rowling. Pra-pra-pradjed Siriusa Blacka, Nigellus se smatra najgorim direktorom kojeg je Hogwarts ikad imao. Njegov je brat bio Sirius, a sestre Elladora i Isla.Njegov portret nalazi se u direktorovom uredu među ostalim portretima bivših direktora i direktorica. Također se nalazi i u porodičnoj kući Blackovih na adresi Grimmauldov trg br.12.

Kao i ostali portreti Nigellus pomaže trenutnom direktoru. Ne uživa u tome. Nikad se nije slagao sa svojim pra-pra-praunukom, mladim ljudima, pa može se reći sa svim ljudima, no spoznaja o Sirusovoj smrti, smrti posljednjeg muškog Blacka pogodila ga je ili zbog emocionalnih ili zbog nasljednih veza. On je zajedno sa Ginny Weasley kritizirao neke Harryjeve postupke u petoj knjizi Harry Potter i Red feniksa.

Još jedan njegov portret nalazi su u porodičnoj kući Black, i kao i svi portreti u čarobnjačkom svijetu može se kretati među portretima. U 5. knjizi Harry koristi sobu gdje se Nigellusov portret nalazi, a on mu je prenosio Dumbledoreove poruke.

## Etimologija 
Njegovo srednje ime *Nigellus*, u doslovnom prijevodu sa latinskog znači *mali crni* odnosno *mali Black* (eng. *little Black*).

J. K. Rowling je također izabrala njegovo prvo ime s razlogom. Naime, Phinehas je u Bibliji unuk Aarona i najviši svećenik koji ubije dvije osobe zbog seksulanog odnosa, a koje pripadaju različitim etničkim grupama. To se može povezati sa Phinehas Nigellusom jer se i on protivi miješanju čarobnjaka sa bezjacima.

## Nigellusovo porodično stablo 
## Reference 
## Vanjski linkovi 
Black, Phineas Nigellus
Gabrielle Delacour

**Gabrielle Delacour** je fiktivni lik iz romana o Harry Potteru spisateljice J. K. Rowling.

Vjerovatno će postati učenica francuske škole čarobnjaštva Beauxbatons i mlađa je sestra tromagijske prvakinje Fleur Delacour. Harry u Harry Potteru i Plamenom peharu pretpostavlja da Gabrielle nema više od osam godina, što znači da je rođena od oko 1986.

Kao i njena sestra Fleur, Gabrielle jednim dijelom nije čovjek, njihova baka je bila Veela.

Tokom Tromagijskog turnira, na kojem je Fleur učestvovala kao prvakinja Beauxbatonsa, Gabrielle je zajedno s Cho Chang, Hermionom Granger i Ronom Weasleyem izabrana za taoca kojeg prvak mora spasiti. Fleur nije uspjela spasiti svoju sestru zato što su je spriječile gruvalice pa se morala vratiti, ali na sreću uspio ju je spasiti Harry Potter. Fleur je od tada potpuno promijenila mišljenje o Harryju, a taj je događaj utjecao i na Gabrielle. Ona je do šeste knjige razvila dublje simpatije prema Harryju, baš kao i Ginny Weasley kad je tek upoznala Harryja. U posljednjoj knjizi će biti djeveruša na Fleurinom vjenčanju sa Billom Weasleyem.

Delacour, Gabrielle
Colin i Dennis Creevey

**Colin i Dennis Creevey** su fiktivni likovi iz serije romana o Harry Potteru britanske spisateljice J. K. Rowling. Colina smo imali priliku upoznati u Harry Potteru i Odaji tajni, a Dennisa u Harry Potteru i Plamenom Peharu.

Colin i Dennis su bezjačkog porijekla: njihov otac je mljekar. Colin je opisan kao lik koji se lahko uzbudi, bio je oduševljen spoznajom da je čarobnjak, ali je zadržao bezjačku naviku fotografisanja ljudi, predmeta i događaja. Tako je tokom cijele svoje prve godine u Hogwartsu fotografisao ljude, često progoneći upravo Harryja, a snimljene je fotografije slao svojoj obitelji. Harryja je Colinova stalna pažnja počela pomalo iritirati. Colin je na istoj godini kao i Ginny Weasley i na Harryjevoj drugoj godini bio je žrtva baziliska puštenog iz Odaje tajni. Na sreću, spasio ga je njegov fotoaparat: u pokušaju da fotografira zvijer izbjegao je izlaganje baziliskovom smrtonosnom pogledu i pretrpio je samo paralizu, tj. petrifikaciju (izlječivu).

Dennis je od Colina mlađi dvije godine i, kao i Colin, svrstan je među Gryffindore. Kada je Dennis prvi put dolazio u Hogwarts, te plovio u čamcu preko jezera po nevremenu, slučajno je upao u jezero, što je njega nevjerovatno uzbudilo.

Oba Creeveya pridružila su se Harryjevom pokretu nastave Obrane od mračnih sila, ili takozvanoj Dumbledoreovoj Armiji(DA), ali ni jedan od njih dvojice nije učestvovao u bitki u Odjelu tajni, koja se odvijala dok je Colin pohađao četvrtu, a Dennis drugu godinu u Hogwartsu.

Glumac Hugh Mitchell glumio je Colina Creeveya u Harry Potteru i Odaji tajni (2002.)

Jedna manja zanimljivost koja se tiče braće Creevey je da u Harry Potteru i Redu feniksa Dennis prisustvuje prvom sastanku Dumbledoreove Armije u Veprovoj glavi u Hogsmeadeu, iako učenicima druge godine nije dozvoljeno posjećivati Hogsmeade. Ako se pravila nisu promijenila od Harryjeve treće godine, ovo bi mogla biti manja greška autorice, J. K. Rowling iako je barem jednako toliko vjerovatno da su stariji učenici Dennisa nekako "prokrijumčarili" u Hogsmeade i da u tome nisu uhvaćeni.

## Reference 
## Vanjski linkovi 
Creevey, Colin i Dennis
Olympe Maxime

**Madame Olympe Maxime** je direktorica akademije Beauxbatons, francuske čarobnjačke škole. Njen omiljeni oblik prijevoza kada putuje sa svojim učenicima je kočija koju vuče dvanaest krilatih konja koje Madame Maxime sama uzgaja. U filmu je glumi britanska glumica Frances de la Tour. Olympe Maxime prvi put susrećemo u četvrtoj knjizi Harry Potter i Plameni pehar kada sa nekolicinom svojih učenika dolazi u Hogwarts zbog Tromagijskog turnira, takmičenja tri škole.

Iako je polu-div, Madame Maxime u javnosti nijeće svoje pretke. Za sebe tvrdi da samo ima "krupne kosti". Hagrid joj se neko vrijeme udvarao, ali ona ga je u jednom trenutku s gađenjem odbila zato što je "primijetio" da je i ona poludiv. Uz to ga je i koristila kako bi došla do informacija o Tromagijskom turniru, ali ipak joj je bilo stalo do njega kada je Rita Skeeter objavila članak o prošlosti Hagridove porodice, ali on je to shvatao kao pokušaje da sazna još toga o turniru. Do kraja knjige su ipak prohodali.

U knjizi je opisana kao nadasve elegantna žena koja nosi pelerine od crnog satena, a u filmu je prikazana potpuno drugačije, kao neuredna i nespretna, te je nosila pelerinu od ružne krokodilske kože. Opisana je kao žena maslinaste kože i zgodnih osobina (kad se 'zgodno' primijeni na žene znači atraktivno, ali ne baš lijepo).

U petoj knjizi je (Harry Potter i Red feniksa) spominje Hagrid. On kaže Harryju, Ronu i Hermioni da su Madame Maxime i on tokom ljeta posjetili divove. U šestoj knjizi (Harry Potter i Princ miješane krvi) Olympe Maxime je među onima koji su došli odati počast Dumbledoreu. Nije spominjana tokom knjige, ali čini se da su Hagrid i ona još uvijek u vezi.

*Značenje imena:
**Olympe je francuski naziv za Olimp, planinu koja je dom grčkih bogova i titana.
**Maxime dolazi od latinskog "maxima", što znači velika i odgovara ženi njenog stasa

Maxime, Olympe
Armando Dippet

**Armando Dippet** je bivši direktor Hogwartsa. Bio je direktor u vrijeme mladog Voldemorta, Toma Riddlea, koji je u to vrijeme otvorio Odaju tajni i usmrtio Myrtlu.

Dippet je tada zabranio Riddleu ostanak u školi za vrijeme praznika. To je viđeno od strane Harry Pottera u dnevniku Toma Riddlea. Dippet je prestao biti direktor 1955. Ne zna se je li živ ili mrtav. Dippet je tada postao jedan od portreta direktora i mogao je razgovarati s ostalim direktorima i trenutnim direktorom. Naslijedio ga je Albus Dumbledore, tadašnji učitelj Preobrazbe.

U knjizi *Harry Potter i Princ miješane krvi* saznajemo da je Tom Riddle konkurisao za mjesto predavača Odbrane od mračnih sila, odmah nakon završenog školovanja. U to doba je Armando Dippet još uvijek bio direktor i on ga je odbio uz objašnjenje da je još premlad za taj posao i da bi se trebao javiti za nekoliko godina. Očito je Dumbledore imao uticaja na tu odluku.

## Reference 
## Vanjski linkovi 
Dippet, Armando
Cedric Diggory

**Cedric Diggory** (1978. - 24. juni 1995.), fiktivni lik iz serije romana o Harry Potteru, je bio kapetan Hufflepuffske metlobojske ekipe tokom Harryjeve treće godine školovanja. Cedricov otac je bio Amos Diggory, radnik Ministarstva magije; njegova je djevojka bila Cho Chang. Bio je odličan učenik i Hufflepuffski prefekt, poznat po svojoj skromnosti i poštenju. U Harry Potteru i Plamenom peharu ga je glumio Robert Pattison. Cedricov je čarobni štapić dug trideset i pol centimetara, napravljen od jasena i s jednom dlakom iz repa jednoroga u jezgri. Gospodin Ollivader je štapić opisao kao "ugodno gibak".

Na Harryjevoj trećoj godini, u Harry Potteru i zatočeniku Azkabana, Cedric je bio kapetan Hufflepuffske metlobojske ekipe koja je pobijedila Gryffindore nakon što je Harry Potter pao s metle. Cedric to nije znao sve dok nije uhvatio zvrčku i zahtijevao je da se utakmica ponovno odigra, ali Oliver Wood, kapetan Gryffindorske ekipe je to odbio i rekao da su Hugfflepuffi pošteno pobijedili. Njegov otac, Amos Diggory, je bio ponosan zato što je Cedric "pobijedio" Harry Pottera i govorio je da je bolji pobijedio, ali Cedricu se nimalo nije svidjelo hvalisanje njegovog oca.

U Harry Potteru i Plamenom peharu Cedric je izabran za prvaka Hogwartsa na Tromagijskom turniru. Kad je za prvaka Hogwartsa tajanstveno izabran i Harry, Draco Malfoy je napravio značke s natpisima "Cedric Diggory je pravi prvak Hogwartsa" i "Potter smrdi".

U prvom zadatku je Harry rekao Cedricu da će zadatak uključivati zmajeve. Cedric je tokom zadatka preobrazio jedan kamen u psa koji je njegovom zmaju odvraćao pozornost. Na nesreću, zmaj je na pola puta izgubio zanimanje za psa i krenuo je na Cedrica. On je ipak uspio uzeti zlatno jaje, ali je zaradio i opeklinu na obrazu. Na Božićni bal je, na Harryjevu nesreću, došao s Cho Chang.

Cedric je, zajedno s plačljivom Myrtlom, pomogao Harryju da dođe do traga potrebnog za drugi zadatak Tromagijskog turnira tako što mu je rekao da otvori jaje pod vodom kao zahvalu za Harryjevu pomoć oko prvog zadatka.

Bio je drugi prvak koji je uspio doći do grada vodenljudi i uspio je spasiti Cho koristeći se pritom čarolijom zračnog mjehura. Isplivao je na površinu minutu nakon isteka vremenskog ograničenja od jednog sata i tako je u drugom zadatku osvojio 47 bodova.

Tokom trećeg zadatka Harry je dva puta spasio život Cedricu, a u utrci za pokal Cedric je odbio uzeti pokal bez Harryja pa su ga zato primila obojica. Pokal je zapravo bio putoključ koji ih je odveo do Voldemorta i njegovog sluge Crvorepa. Crvorep je ubio Cedrica kletvom Avada Kedavra. Harry je uspio pobjeći i vratiti Cedricovo tijelo njegovim roditeljima. Ministarstvo magije je zataškalo cijeli događaj i Cedricovu smrt pripisalo "nesreći". Na gozbi za kraj školske godine Albus Dumbledore je svim učenicima rekao da je Cedrica ubio Voldemort i da bi bila velika nepravda prema Cedricu da se njegova smrt naziva nesrećom.

## Reference 
## Vanjski linkovi 
Diggory, Cedric
Charlie Weasley

**Charlie Weasley** (rođen 12. decembar 1972.) je fiktivni lik iz serije romana o Harry Potteru. On je drugi sin Molly i Arthura Weasleyja i Billov, Percyjev, Fredov, Georgeov, Ronov i Ginnyn brat. U Harry Potteru i Plamenom peharu za Charlieja je rečno da ima lice koje odražava njegovu dobru narav te ima toliko pjegica da mu lice gotovo izgleda kao da je preplanulo. Charlie je, kao i Fred i George, niži i zdepastiji od Percyja i Rona koji su visoki i mršavi.

Charlie je pohađao Hogwarts od 1984. do 1991. i završio je školovanje godinu dana prije početka Harryjevog školovanja. U Hogwartsu je bio prefekt i kapetan gryffindorske metlobojske ekipe. Charlie je u ekipi igrao na mjestu tragača i Harry je na svojoj prvoj godini bio uspoređivan s njim. Iako je Oliver Wood tvrdio da je Charlie dovoljno dobar da igra za englesku reprezentaciju, on je otišao u Rumuniju kako bi radio sa zmajevima. Hagrid tvrdi da je Charlie uvijek znao sa životinjama. Preuzeo je skrb za Hagridovu tek izleglu (ilegalnu) bebu zmaja Norberta na Harryjevoj prvoj godini, a u *Harry Potteru i Plamenom peharu* je, za potrebe Tromagijskog turnira, zajedno sa svojim kolegama doveo u Hogwarts četiri rijetke vrste zmajeva. Morao je ponavljati ispit iz aparacije zato što je u prvom pokušaju promašio zadano mjesto aparacije i usput prestrašio jednu stariju ženu u bezjačkoj trgovini materijaliziravši se na nju.

Nakon drugog Voldemortovog jačanja, Charliejev je zadatak za Red feniksa bio da pokuša dobiti potporu iz inozemstva. Nije se vratio u Englesku još od *Plamenog pehara*. Međutim, vjerovatno je da će se Charlie pojaviti u sedmom i posljednjem romanu na vjenčanju svog brata Billa.

Weasley, Charlie
Animagus

U knjigama o Harry Potteru **animagus** je vještica ili čarobnjak koji se može svojevoljno pretvoriti u neku određenu životinju, a zatim natrag u čovjeka.

Teško je postati animagus, a transormacije mogu poći po zlu. Animagusi mogu preuzeti oblik samo jedne životinje. Nadalje, izbor životinje nije na vještici ili čarobnjaku. To je odraz osobina i prirode pojedinca. Isto je i s obličjem Patronusa, a pretpostavlja se da su animagusovo obličje i obličje Patronusa ista. To ne mora biti tačno zato što još ni jedan animagus u knjigama nije koristio čaroliju Patronus. U romanima se pojavilo nekoliko animagusa, a prva od njih je bila Minerva McGonagall koja je veći dio prvog poglavlja Harry Pottera i Kamena mudraca provela u obličju mačke.

Peteru Pettigrewu, Jamesu Potteru i Siriusu Blacku su bile potrebne gotovo tri godine (između njihove treće i pete godine školovanja) da shvate kako se pretvoriti u životinju. Nije poznato koliko bi za isti proces trebalo potpuno obrazovanoj vještici ili čarobnjaku.

Dok je u životinjskom obličju, čarobnjak ili vještica zadržava sva čula i misli. Jednostavno rečeno, oni imaju sposobnosti životinje u koju su se pretvorili, ali zadržavaju ljudsku narav. Svi se animagusi moraju registrovati u Ministarstvu magije zato što pretvaranje u životinje može biti veoma opasno; također, registrovanje posebnih obilježja svakog animagusa omogućava Ministarstvu praćenje zločina koje su animagusi možda počinili u životinjskom obličju, ali i praćenje onih koji u tom obličju pokušavaju izbjeći pravdu. Čini se da taj proces nije previše uspješan, vjerovatno zbog teškoća pri provođenju propisa.

Druga vještica ili čarobnjak može pomoću svog štapića natjerati čarobnjaka u životinjskom obličju da se pretvori u čovjeka (HP3).

## Registrovani animagusi 
U trećoj knjizi, čija se radnja događa tokom 1993. i 1994., spominje se da je tokom 20. vijeka registrovano samo sedam animagusa. Jedini poznati registrirani animagus je Minerva McGonagall koja se može pretvoriti u mačku.

## Neregistrovani animagusi 
U Harry Potteru i zatočeniku Azkabana otkriveno je da je James Potter bio animagus koji se pretvarao u jelena, Sirius Black se pretvarao u psa, a Peter Pettigrew u štakora; ni jedan od njih trojice nije bio registrovan, a mijenjanjem obličja su potpuno ovladali tokom pete godine školovanja u Hogwartsu.

Ronov kućni ljubimac, štakor Šugonja, je zapravo bio Peter Pettigrew koji je prerušen živio dvanaest godina. On je do sada jedini animagus iz knjiga koji je tako dugo ostao u životinjskom obličju.

U Harry Potteru i Plamenom peharu otkriveno je da je Rita Skeeter, novinarka jednog tabloida, dolazila do svih 'sočnih' priča u obliku insekta.

## Reference 
## Vanjski linkovi 
Kategorija:Harry Potter
Kategorija:Životinje u djelima o Harryju Potteru